cyanic-selkie/wikianc huggingface dataset:
ทไวไลท์ (ชุดนวนิยาย)
ผลตอบรับ
แต่นิยายเรื่องนี้ได้ผลตอบรับที่แย่ในหมู่ผู้ชายวัยรุ่นและผู้ใหญ่ชายหญิง เนื่องจากในหนังสือไม่มีหลักการสอนให้ผู้อ่านทำตามหรือให้คิดได้ มีแต่เรื่องความรักที่รุนแรงและการให้ความสำคัญกับคนรักมากกว่าพ่อแม่หลายเท่าตัว นอกจากนั้นยังกล่าวว่าเมเยอร์ยังเขียนแบบการชุนผ้าที่กล่าวถึงการมีเพศสัมพันธ์แบบอ้อม ๆ และทำให้ผู้อ่านตื่นเต้นว่าทั้งสองจะทำอะไรกันต่อไป นอกจากนั้นตัวหนังสือยังมีการสอดแทรกเรื่องความกระหายทางเพศ การให้ความสำคัญกับคนที่ตนรักมากเกินกว่าสิ่งใด และเรื่องการเอาชนะความตาย ทำให้หนังสือเล่มนี้ตกเป็นที่วิจารณ์ในทางลบอย่างมาก สตีเฟน คิงเป็นหนึ่งในผู้ต่อว่านิยายเล่มนี้อย่างรุนแรง คิงยังกล่าวอีกว่า "เมเยอร์และเจ. เค. โรว์ลิ่งพยายามเขียนหนังสือให้เด็กวัยรุ่นชื่นชอบ แต่ทั้งคู่ต่างกันก็คือโรว์ลิ่งเป็นนักเขียนที่เก่งมาก เธอสามารถแทรกข้อคิดที่ดีไว้อย่างมากมายพร้อมกับความสนุกตื่นเต้น ส่วนเมเยอร์เธอเป็นนักเขียนที่ไม่ได้เรื่องเลย หนังสือของเธอมีการแฝงเรื่องการมีเพศสัมพันธ์ทางอ้อมและมีข้อคิดในทางแย่ ๆ อีกด้วย เช่น การให้ความสำคัญกับคนรักมากกว่าพ่อมากมายหลายเท่าตัว และการเอาชนะความตาย ซึ่งต่างกับโรว์ลิ่งที่พยายามให้รู้จักยอมรับความตาย"
สื่อต่างๆ
ทไวไลท์ได้นำไปดัดแปลงเป็นภาพยนตร์ในชื่อ แวมไพร์ ทไวไลท์ โดยบริษัทค่ายหนังซัมมิต เอนเตอร์เทนเมนต์ได้รายได้กว่า 200 ล้านเหรียญ ทำให้มีการวางแผนที่จะสร้างภาค 2 ต่อ
เวนวีสแตนด์ทูเกตเตอร์
เวนวีสแตนด์ทูเกตเตอร์ (When We Stand Together) เป็นเพลงซิงเกิลหลักในปี 2011 ของวงแคนาดานิกเคลแบ็ก จากอัลบั้มสตูดิโอที่เจ็ด เฮียร์แอนด์นาว
กีฬาฟุตบอลในโอลิมปิกฤดูร้อน 2016 – ทีมหญิง – รอบแพ้คัดออก
การแข่งขัน รอบแพ้คัดออก ของ ฟุตบอลหญิง ใน โอลิมปิกฤดูร้อน 2016 จะลงเล่นตั่งแต่วันที่ 12 ถึง 19 สิงหาคม พ.ศ. 2559 โดยสองทีมที่ดีที่สุดของแต่ละกลุ่มในรอบแบ่งกลุ่มและสองทีมอันดับสามที่ดีที่สุดจะได้ผ่านเข้าสู่รอบแพ้คัดออก.
เวลาทั้งหมดเป็นเวลาท้องถิ่น, BRT (UTC−3).
จังหวัดซัมบวงกาเดลนอร์เต
จังหวัดซัมบวงกาเดลนอร์เต (เซบัวโน: Amihanang Zamboanga, Subanon: Utara Sembwangan, Chavacano: Provincia de Zamboanga del Norte) เป็นจังหวัดในเขตตังไวนางซัมบวงกา เกาะมินดาเนา ประเทศฟิลิปปินส์ เมืองศูนย์กลางคือดีโปโลก มีอาณาเขตติดต่อกับจังหวัดตีโมกซัมบวงกาและจังหวัดซัมบวงกาซีบูไกทางทิศใต้ ติดกับจังหวัดคันลูรังมีซามิสทางทิศตะวันออก และติดกับทะเลซูลูทางทิศตะวันตก
ซัมบวงกาเดลนอร์เตเป็นจังหวัดที่มีพื้นที่มากที่สุดในเขตตังไวนางซัมบวงกา โดยมีพื้นที่ 7,301.00 ตารางกิโลเมตร และมีประชากรมากเป็นอันดับที่ 26 ของประชากร
ดาบสติง
ดาบสติง (Sting) เป็นอาวุธชนิดหนึ่งปรากฏในจินตนิยายเรื่อง เดอะลอร์ดออฟเดอะริงส์ และ เดอะฮอบบิท ของ เจ. อาร์. อาร์. โทลคีน ในนิยายเรื่อง เดอะฮอบบิท บิลโบ แบ๊กกิ้นส์ เป็นผู้พบดาบเล่มนี้ในถ้ำของโทรลล์ พร้อมกับดาบอีกสองเล่มคือ ดาบแกลมดริง และ ดาบออร์คริสต์ ซึ่งอันที่จริงแล้ว สติง กับ ออร์คริสต์ เป็นเพียงแค่มีดสั้นของพวกเอลฟ์ แต่สำหรับชาวฮอบบิทแล้ว มันกลายเป็น 'ดาบ' ที่เหมาะมือทีเดียว บิลโบตั้งชื่อนี้ให้กับดาบหลังจากเขาใช้มันต่อสู้กับแมงมุมในป่าเมิร์ควู้ด
ในเรื่อง เดอะลอร์ดออฟเดอะริงส์ บิลโบมอบดาบเล่มนี้ให้แก่ โฟรโด แบ๊กกิ้นส์ ผู้เป็นหลาน ก่อนที่เขาจะออกเดินทางจากริเวนเดลล์ ร่วมไปกับคณะพันธมิตรแห่งแหวน เพื่อปฏิบัติภารกิจนำแหวนเอกไปทำลาย
สติงเป็นดาบของชาวโนลดอร์ มันจึงมีคุณสมบัติสามารถส่องแสงเป็นสีน้ำเงินเรืองเวลาที่มีออร์คอยู่ใกล้ๆ เช่นเดียวกับดาบโนลดอร์เล่มอื่นๆ คือ แกลมดริง และออร์คริสต์
อ้างอิง
Luettelo Keski-Maan aseista Lista artefaktów Śródziemia
วัดเขาโบสถ์ (จังหวัดประจวบคีรีขันธ์)
วัดเขาโบสถ์ พระอารามหลวง ตั้งอยู่เลขที่ 274 หมู่ที่ 1 ตำบลกำเนิดนพคุณ อำเภอบางสะพาน จังหวัดประจวบคีรีขันธ์ เป็นวัดพระอารามหลวงชั้นตรี ชนิดสามัญ สังกัดคณะสงฆ์มหานิกาย ที่ดินตั้งวัดทั้งหมดมีเนื้อที่ 28 ไร่ สค.1เลขที่ 131 มีที่ธรณีสงฆ์ จำนวน 2แห่ง เนื้อที่ 27 ไร่ โฉนดที่ดินเลขที่ 305 และ 154019
ประวัติ
วัดเขาโบสถ์ พระอารามหลวง ตั้งเมื่อ พ.ศ. 2440 เป็นวัดเก่าแก่ตั้งอยู่ในเมืองไม่ปรากฏหลักฐานผู้สร้าง มีพระครูอินทร์หรือหลวงปู่อินทร์เป็นเจ้าอาวาสรูปแรก และมรณภาพเมื่อ พ.ศ. 2450 ต่อมาปี พ.ศ. 2455 ชาวบ้านบางสะพานได้นิมนต์พระท้วม ธมฺมสโร จากวัดทุ่งมะพร้าว อำเภอบางสะพานมาเป็นเจ้าอาวาส ท่านได้ก่อสร้างอุโบสถและศาสการเปรียญ ตลอดจนเสนาสนะต่าง ๆ มากมาย จนเป็นหลักฐานมั่นคง ต่อมาได้รับสมณศักดิ์เป็นพระครูสัญญาบัตรชั้นเอกที่ พระครูศิลวิมลและดำรงตำแหน่งเจ้าคณะอำเภอบางสะพาน ได้มรณภาพลงเมื่อ พ.ศ. 2527 ต่อมาราษฎรบ้านบางสะพานได้นิมนต์พระมหาบุญเตือน สิริฌธมฺโม วัดคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ มาปกครองวัดสืบต่อมา เมื่อปี พ.ศ. 2527ท่านได้รับพระราชทานสมณศักดิ์เป็น พระครูสัญญาบัตรชั้นเอกที่พระครูศรีวรคุณารักษ์ และดำรงตำแหน่งเจ้าคณะอำเภอบางสะพาน ท่านได้ก่อสร้างเสนาสนะถาวรวัตถุเพิ่มเติมสร้างวิหารประดิษฐานรอยพระพุทธบาทจำลอง อาคารเรียนพระปริบยัติธรรมแผนกบาลี วิหารศีลวิมลอนุสรณ์ หอระหัง และได้พัฒนาวัดให้เป็นระเบียบเรียบร้อย สร้างอาคารปฏิบัติธรรมสำหรับนักเรียน ข้าราชการและประชาชน ได้มาปฏิบัติธรรมในวัดธรรมสวนะ และวันสำคัญทางพระพุทธศาสนา จนได้รับคัดลือกเป็นวัดพัฒนาตัวอย่างในปี พ.ศ. 2530 ได้สร้างถนนภายในวันเพื่อความสะดวกแก่พุทธศาสนิกชน ได้จัดสร้างศาลาอเนกประสงบค์จนได้รับัดเลือกจากรมการศาสนาให้เป็นวัดพัฒนาตัวอย่างดีเด่น ในปี พ.ศ. 2533 และได้รับพระราชทานโปรดเกล้าฯให้เป็นวัดพระอารามหลวงในปี พ.ศ. 2537 ได้จัดให้มีการศึกษาพระพุทธศาสนในวันอาทิตย์ ทางด้านสาธารณูปการ ได้สมทบทุนร่วมสร้างศาลา สาาธรณประโยชน์ของบ้าน หมู่ 6 ตำบลแม่รำพึง ให้ทุนจัดตั้งห้องสมุดโรงเรียนท่าข้าม จัดหาโต๊ะหมู่บูชาให้กับสำนักงานศึกษาธิการอำเภอบางสะพาน จัดซื้อเครื่องฉายสไลด์ให้โรงเรียนวัดเขาโบสถ์ จัดหาเครื่องดนตรีและเครื่องกีฬาให้กับโรงเรียนบางสะพานวิทยา จัดหาทุนการศึกษาให้นักเรียนระดับประถมและมัธยมศึกษา ปีละ 10 ทุน ช่วยเหลือสาธารณสงเคราะห์ที่ประสบภัยธรรมชาติ พระสิทธิญาณมุนี เป็นพระนักพัฒนาตัวอย่างทั้งทางโลกและทางธรรม จนได้รับความยกย่องจากพุทธศาสนิกชนโดยทั่วไป วัดเขาโบสถ์ ได้รับพระราชทานวิสุงคามสีมาเมื่อวันที่ 12 มกราคม พ.ศ. 2521 เขตวิสุงคามสีมา กว้าง 40 เมตร ยาว 80 เมตร
ถนนสมเด็จเจ้าพระยา
thumb|250px|ถนนสมเด็จเจ้าพระยา ถนนสมเด็จเจ้าพระยา เป็นถนนสายสำคัญสายหนึ่งในเขตคลองสาน กรุงเทพมหานคร มีเส้นทางเริ่มต้นจากวงเวียนเล็ก ถนนประชาธิปก ไปทางทิศตะวันออกเฉียงใต้ในพื้นที่แขวงสมเด็จเจ้าพระยา ตัดกับถนนท่าดินแดงและเข้าพื้นที่แขวงคลองสานที่สี่แยกท่าดินแดง จากนั้นยังคงตรงไปในทิศเดิม จนกระทั่งสิ้นสุดที่สี่แยกคลองสานซึ่งเป็นจุดตัดกับถนนลาดหญ้า ระยะทางรวม 1.440 กิโลเมตร มีความกว้าง 19.50 เมตร
ถนนสมเด็จเจ้าพระยาเป็น "ถนนสายที่ 2" ในโครงการตัดและขยายถนน 11 สายในจังหวัดธนบุรี ซึ่งเกิดขึ้นหลังจากการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 รัชสมัยพระบาทสมเด็จพระปกเกล้าเจ้าอยู่หัว โดยกำหนดแนวเส้นทางไว้ตั้งแต่วัดอมรินทราราม มาทางถนนบ้านขมิ้น ข้ามคลองบางกอกใหญ่ ผ่านถนนสายที่ 1 (ปัจจุบันคือถนนประชาธิปก) แล้วตรงไปตามแนวถนนคลองสานซึ่งมีอยู่แล้ว ไปบรรจบกับถนนสายที่ 4 (ปัจจุบันคือถนนลาดหญ้า) ที่ปากคลองสาน ยาวประมาณ 4,900 เมตร กว้าง 23 เมตร ตามพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร
ถนนสายที่ 2 สร้างและขยายใหม่ตามแนวถนนที่สมเด็จเจ้าพระยาบรมมหาศรีสุริยวงศ์ (ช่วง บุนนาค) ได้สร้างไว้ รวมทั้งยังเป็นที่ตั้งจวน (บ้าน) ของสมเด็จเจ้าพระยาถึง 4 ท่านอีกด้วย ได้แก่ สมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) สมเด็จเจ้าพระยาบรมมหาประยุรวงศ์ (ดิศ บุนนาค) สมเด็จเจ้าพระยาบรมมหาพิไชยญาติ (ทัต บุนนาค) และสมเด็จเจ้าพระยาบรมมหาศรีสุริยวงศ์ (ช่วง บุนนาค) ดังนั้น สมเด็จพระเจ้าบรมวงศ์เธอ กรมพระยาดำรงราชานุภาพจึงทรงตั้งชื่อถนนถวายพระบาทสมเด็จพระปกเกล้าเจ้าอยู่หัวว่า ถนนสมเด็จเจ้าพระยา
อย่างไรก็ตาม ถนนสายนี้ตัดสำเร็จเฉพาะส่วนปลาย โดยแยกออกเป็นสองด้านและมีเส้นทางไม่ต่อเนื่องกัน กล่าวคือ ส่วนปลายด้านหนึ่งเริ่มต้นจากวงเวียนเล็ก ใกล้วัดพิชยญาติการามไปจนถึงปากคลองสานซึ่งยังคงใช้ชื่อว่า "ถนนสมเด็จเจ้าพระยา" ตามเดิม และส่วนปลายอีกด้านมีระยะทางเริ่มต้นจากวัดอรุณราชวรารามจนถึงวัดอมรินทรารามจึงเรียกชื่อถนนส่วนนี้ใหม่ว่า "ถนนอรุณอมรินทร์" ส่วนถนนตอนกลางที่เชื่อมระหว่างสองส่วนดังกล่าวเพิ่งสร้างสำเร็จตลอดสายเมื่อไม่นานมานี้ โดยถือเป็นส่วนหนึ่งของถนนอรุณอมรินทร์
ธงชาติแอฟริกาใต้
ธงชาติแอฟริกาใต้ แบบที่ใช้ในปัจจุบัน ได้รับการคัดเลือกจากธงชาติที่ส่งเข้าประกวดมากกว่า 7,000 แบบ และได้เริ่มใช้ครั้งแรกเมื่อวันที่ 27 เมษายน พ.ศ. 2537 หลังจากได้มีการจัดให้มีการเลือกตั้งทั่วไปและได้มีการยุติการถือผิวในประเทศแอฟริกาใต้ในปีนั้น โดยออกแบบขึ้นเพื่อสื่อความหมายถึงชาวแอฟริกาใต้ทุกเชื้อชาติโดยไม่มีการแบ่งแยก ลักษณะของธงนี้เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนบนทางด้านปลายธงนั้น เป็นแถบแนวนอนพื้นสีแดงและสีน้ำเงิน แต่ละแถบกว้าง 1 ใน 3 ส่วนของความกว้างธง ทั้งสองสีนี้ถูกแบ่งตามแนวนอนด้วยแนวแถบสีรูปตัววายอักษรโรมัน (Y) ซึ่งเป็นแถบสีเขียวมีขอบสีขาว แถบดังกล่าวนี้ล้อมรูปสามเหลี่ยมสีดำมีขอบสีทองซึ่งอยู่ทางด้านคันธง  เมื่อดูภาพโดยรวมแล้ว สัดส่วนของความกว้างแถบริ้วในธง เมื่อวัดจากทางด้านปลายธงจะเป็น 5:1:3:1:5
ธงนี้ นับได้ว่าเป็นธงชาติเพียงธงเดียวที่มีการใช้สีประกอบในธงถึง 6 สี โดยไม่มีสัญลักษณ์หรือลวดลายใดๆ ประกอบ
ธงเรืออาณานิคม
ในครั้งนั้นได้มีการกำหนดธงเรือประเภทต่างๆสำหรับใช้ในดินแดนอาณานิคม, โดย ธงเรือแดง สำหรับ กองเรือพาณิชยนาวี และ ธงเรือน้ำเงิน สำหรับ เรือราชการที่สังกัดรัฐบาล, เรือช่วยรบ และ ใช้เป็นธงฉานหน้าหัวเรือรบของกองเรืออาณานิคม โดยให้มีตราอาร์มสหภาพ ที่ปลายธง ธงเรือดังกล่าวได้มีการใช้เป็นธงชาติบนแผ่นดินในทางพฤตินัยแทนธงสหภาพ
ความหมายของสีธง
เมื่อมีการออกแบบธงนี้ใหม่ๆ นั้น ไม่ได้มีการระบุถึงความหมายของสีในธงไว้อย่างเป็นทางการ นอกจากว่าสีที่นำมาใช้ในธง เป็นสีที่เคยใช้ในธงชาติสมัยอดีตมาก่อนเท่านั้น ดังปรากฏว่า
อย่างไรก็ตาม เฟรเดอริค จี. บราวเนล (Frederick G. Brownell) ผู้ออกแบบธงชาติแอฟริกาใต้แบบปัจจุบัน ได้กล่าวว่า สีแดงในธง หมายถึงเลือดของประชาชนที่หลังไหลออกมา ตลอดการต่อสู้และความขัดแย้งในแอฟริกาใต้ที่เกิดขึ้นหลายต่อหลายครั้ง
คำอธิบายสีธงชาติแอฟริกาใต้อย่างไม่เป็นทางการแห่งหนึ่งได้ระบุไว้ว่า แนวแถบคล้ายตัว Y นั้น หมายถึงการรวมชาติให้เป็นเอกภาพ สีน้ำเงินนั้นหมายถึงผืนฟ้าและมหาสมุทรที่โอบล้อมประเทศนี้ไว้ สีเขียวหมายถึงการกสิกรรมและทรัพยากรธรรมชาติ เป็นองค์ประกอบสำคัญของแอฟริกาใต้ ซึ่งจะขาดไปมิได้ สีเหลืองหมายถึงทรัพยากรแร่ธาตุภายในประเทศและประชาชนเชื้อชาติต่างๆ ในแอฟริกาใต้ และสีขาว หมายถึงสันติภาพและชนผิวขาวในประเทศนี้ อย่างไรก็ตาม รัฐบาลได้ปฏิเสธการนิยามความหมายในเชิงสัญลักษณ์ดังกล่าว
ยุคอาซูกะ
ระยะเวลาของ ยุคอาซูกะ อยู่ในประวัติศาสตร์ของญี่ปุ่นในช่วง ค.ศ. 538–710 ราชอาณาจักรมากมายตั้งในพื้นที่นี้ในช่วงเวลานี้ ระยะเวลาของยุคอาซูกะมีการเปลี่ยนแปลงทางด้าน สังคม และการเปลี่ยนรูปการเมืองน้อย
เตอลุกอินตัน
ชื่อเดิมของเมืองคือ เตอลุกมักอินตัน (Teluk Mak Intan) ตั้งตามชื่อวาณิชสตรีชาวมันไดลิง เมืองนี้เคยเป็นราชธานีที่ประทับของสุบต่านแห่งเประตั้งแต่ปี 1528 จนกระทั่งปี 1877 ที่ย้ายราชธานีไปยังกัวลากังซาร์
การลงคะแนนแบบจำกัดคะแนนเสียง
การลงคะแนนแบบจำกัดคะแนนเสียง (limited voting, ย่อ LV) หรือ คะแนนเสียงจำกัด (limited vote) เป็นระบบการลงคะแนนที่ผู้ลงคะแนนมีจำนวนคะแนนเสียงน้อยกว่าจำนวนที่นั่งทั้งหมด โดยผู้สมัครหลายคนที่ได้คะแนนในกลุ่มที่สูงสุดจะเป็นผู้ชนะการเลือกตั้ง ในกรณีพิเศษซึ่งผู้ลงคะแนนอาจลงคะแนนให้เพียงผู้สมัครคนเดียวในเขตที่มีหลายที่นั่ง จะเรียกว่า แบบเสียงเดียวโอนไม่ได้ (single non-transferable vote) หรือเรียกว่า คะแนนเสียงจำกัดอย่างเคร่งครัด (strictly limited vote)
ตัวอย่าง
ในการเลือกตั้งผู้แทนจำนวนสามคน บัตรเลือกตั้งเป็นดังตัวอย่างนี้
ผู้ลงคะแนนมีสิทธิเพียงแค่คนละสองคะแนน โดยในกรณีนี้ได้เลือก Brian และ Beryl โดยไม่สามารถออกเสียงเลือกคนที่สามตามจำนวนที่นั่งที่มีในเขตได้ โดยแต่ละคะแนนเสียงที่กาให้ผู้สมัครนั้นจะถูกนับมารวมกันแยกเป็นรายผู้สมัคร
ทางปฏิบัติและประเด็น
ถึงแม้ว่าวิธีนี้บ่อยครั้งจะช่วยให้กลุ่มเสียงข้างน้อยได้รับการเลือกตั้ง ซึ่งไม่เหมือนกับแบบแบ่งเขตคะแนนสูงสุด (FPTP) หรือแบบแบ่งเขตหลายเบอร์ (ยกชุด) หรือ Bloc voting แต่ก็ไม่ได้เป็นเช่นนี้เสมอไปเนื่องจากประสิทธิภาพของคะแนนเสียงส่วนนั้นอาจจะถูกปรับขึ้นตามจำนวนผู้สมัคร
จากตัวอย่างที่ผ่านมา ผู้ลงคะแนนร้อยละ 54 สนับสนุนพรรคน้ำเงิน และอีกร้อยละ 46 สนับสนุนพรรคแดง ให้สมมติว่าหากแบ่งการสนับสนุนทั่วทั้งเขตแล้ว พรรคน้ำเงินจะชนะทั้งสามที่นั่งทั้งในแบบแบ่งเขตคะแนนสูงสุด และแบบแบ่งเขตหลายเบอร์ ในขณะที่แบบเสียงจำกัดนั้นพรรคแดงจะชนะได้ 1 ที่นั่ง
เขาอาปี
เขาอาปี (Gunung Api; Mount Api) เป็นภูเขาหินปูนในอุทยานแห่งชาติกูนุงมูลู รัฐซาราวัก ประเทศมาเลเซีย เขาอาปีและเขาที่ติดกัน คือ เขาเบอนารัต กับ เขาบูดา เป็นธรณีสันฐานเดียวกัน เขาอาปีเป็นที่รู้จักจากธรณีสันฐานแบบคาร์สต์หินปูน
การลงคะแนนแบบจำกัดคะแนนเสียง
ทางปฏิบัติและประเด็น
สมมติว่าผู้ลงคะแนนจำนวน 100,000 คนสามารถออกเสียงได้คนละสองเสียง ผลการเลือกตั้งอาจจะได้เป็นดังนี้
เขาอาปี
ภายในเขายังมีถ้ำมากมาย และมีทางเชื่อมต่อถ้ำเข้าไปถึงระบบถ้ำเคลียร์วอเตอร์ โพรงอาปี เป็นโพรงถ้ำที่ใหญ่ที่สุดอันดับสองของมาเลเซีย อยู่ในเขาอาปีและค้นพบในปี 2005
การลงคะแนนแบบจำกัดคะแนนเสียง
ทางปฏิบัติและประเด็น
โดยการส่งผู้สมัครเข้าชิงที่นั่งจำนวนเต็มสามคนนั้นพรรคนำ้เงินทำให้เกิดปรากฏการณ์เสียงแตกถึงแม้ว่าจะได้เสียงส่วนใหญ่ในเมืองก็ตาม
เขาอาปี
บนเขาอาปีมีการค้นพบพืชพิทเชอร์แล้วอย่างน้อยแปดสายพันธุ์ ได้แก่ Nepenthes campanulata, Nepenthes faizaliana, Nepenthes hurrelliana, Nepenthes lowii, Nepenthes muluensis, Nepenthes tentaculata, Nepenthes veitchii และ Nepenthes vogelii.
การลงคะแนนแบบจำกัดคะแนนเสียง
ทางปฏิบัติและประเด็น
จากตัวอย่างนี้จะเห็นว่า การลงคะแนนแบบจำกัดคะแนนเสียงนี้ไม่ใช่ระบบการลงคะแนนแบบสัดส่วน
อีกหนึ่งวิธีที่ระบบนี้อาจทำให้ความพยายามให้เป็นสัดส่วนอย่างเป็นธรรมนั้นล้มเหลวหากในกรณีที่พรรคการเมืองที่มีขนาดใหญ่มากนั้นมีการจัดการที่ดี และสามารถจัดการแบ่งสรรคะแนนเสียงต่อผู้สมัครได้โดยเกิดประโยชน์สูงสุด ตัวอย่างในประวัติศาสตร์ของการเลือกตั้งทั่วไปในปี ค.ศ. 1880 สำหรับเขตเลือกตั้งในเบอร์มิงแฮมที่มีผู้แทนจำนวนสามคน โดยผู้ลงคะแนนสามารถออกเสียงได้คนละไม่เกินสองเสียง
ชาลส์ ซีมัวร์ใน บทความเรื่อง การปฏิรูประบบการลงคะแนนในอังกฤษและเวลส์ อธิบายถึงปฏิกิริยาของเหล่าผู้สนับสนุนพรรคเสรีนิยมในเบอร์มิงแฮมภายหลังจากการเริ่มประกาศใช้ระบบจำกัดคะแนนเสียง
เหล่าชาวเสรีนิยมในเบอร์มิงแฮมล้วนตระหนักดีว่าหากพวกเขาต้องการเก็บที่นั่งที่สามไว้ให้ได้ จะต้องทำการแบ่งคะแนนเสียงให้ดีให้กับผู้สมัครทั้งสามราย โดยเพื่อเป็นการป้องกันปัญหาคะแนนสูญ จะต้องมีการจัดตั้งองค์กรเพื่อควบคุมตัวเลือกของผู้ลงคะแนนได้อย่างสมบูรณ์ และผู้ลงคะแนนแต่ละรายจะต้องลงคะแนนตามที่ได้รับคำสั่ง ความสำเร็จของสมาคมเบอร์มิงแฮมนั้นได้กลายเป็นที่รู้โดยทั่วว่าพรรคการเมืองนั้นเป็นปึกแผ่น และไม่มีผู้สมัครจากฝั่งอนุรักษ์นิยมรายใดได้กลับมาอีก โดยได้ถูกลอกเลียนแบบในเขตเลือกตั้งอื่นๆ อีกมากและถือเป็นการเปิดยุคสมัยใหม่ในการพัฒนาเครื่องจักรในการเลือกตั้งของพรรคการเมืองอันเป็นผลของการเมืองระบบตัวแทนอันลึกซึ้ง
เทศบาลเมืองพระตะบอง
เทศบาลเมืองพระตะบอง เป็นอดีตเขตการปกครองท้องถิ่นระดับเทศบาลเมืองของประเทศไทย ตั้งอยู่ในเขตอำเภอเมืองพระตะบอง จังหวัดพระตะบอง โดยเทศบาลเมืองพระตะบองจัดตั้งขึ้นเมื่อวันที่ 3 พฤศจิกายน พ.ศ. 2485 ตามความในพระราชกฤษฎีกาจัดตั้งเทศบาลเมืองพระตะบอง จังหวัดพระตะบอง พุทธศักราช 2485 มีอาณาเขตครอบคลุมตำบลในเมืองบางส่วน
18 พฤษภาคม พ.ศ. 2486 พระราชกฤษฎีกาให้ใช้พระราชบัญญัติควบคุมการก่อสร้างอาคารในเขตเทศบาลเมืองพระตะบอง 27 สิงหาคม พ.ศ. 2486 รัฐบาลให้เทศบาลเมืองพระตะบองทำการสำรวจสำมะโนครัวประชากรในเขตเทศบาล
วันที่ 24 พฤศจิกายน พ.ศ. 2485 และวันที่ 24 พฤศจิกายน 2487 รัฐบาลไทยได้ทำการเวนคืนที่ดินเพื่อสร้างทางรถไฟสายอรัญญประเทศ–มงคลบุรี เส้นทางรถไฟนี้พาดผ่านเขตเทศบาลเมืองพระตะบองด้วย
หลังจากสิ้นสุดสงครามโลกครั้งที่ 2 เทศบาลเมืองพระตะบองไม่ได้เป็นส่วนหนึ่งของเขตแดนประเทศไทยอีก โดยรวมเข้าไปเป็นส่วนหนึ่งของเขตแดนอินโดจีนฝรั่งเศส
ปัจจุบันพื้นที่เทศบาลเมืองพระตะบองเดิมยังพอหลงเหลืออิทธิพลไทยอยู่บ้าง เช่น ศาลากลางจังหวัดพระตะบองที่เจ้าพระยาอภัยภูเบศร (ชุ่ม อภัยวงศ์) เคยจ้างสถาปนิกจากอิตาลีสร้างไว้ รวมทั้งวัดด็อมเร็ยซอ (ไทยเรียกวัดช้างเผือก) ที่มีตราแผ่นดินสยาม วัดสังแก อันเป็นที่บรรจุอัฐิคนในสกุลอภัยวงศ์ ส่วนวัดกำแพง ซึ่งสร้างแบบไทย ถูกแปรสภาพเป็นอื่น ขณะที่วัดโพธิ์เวียล (ไทยเรียกวัดโพธิ์เรียน) มีสัญลักษณ์พานแว่นฟ้าสองชั้นเปล่งรัศมี ซึ่งได้รับอิทธิพลสัญลักษณ์รัฐธรรมนูญของไทย
ที่ตั้งและอาณาเขต
เทศบาลเมืองพระตะบองมีพื้นที่ครอบคลุมอาณาเขตบางส่วนของตำบลในเมือง อำเภอเมืองพระตะบองบางส่วนที่เป็นศูนย์กลางทางการปกครองของจังหวัด มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
วิกิพีเดียภาษาเวียดนาม
วิกิพีเดียภาษาเวียดนาม (Wikipedia tiếng Việt) เป็นสารานุกรมวิกิพีเดียที่จัดทำขึ้นในภาษาเวียดนาม เริ่มสร้างเมื่อเดือนพฤศจิกายน ค.ศ. 2002 คู่แข่งหลักของวิกิพีเดียภาษาเวียดนามคือ พจนานุกรมสารานุกรมเวียดนาม (Từ điển Bách khoa toàn thư Việt Nam) พจนานุกรมสารานุกรมที่ได้รับเงินสนับสนุนจากรัฐ ซึ่งมีให้ใช้ในอินเทอร์เน็ตด้วย
เนื้อหา
ณ เดือนSeptember 2023 วิกิพีเดียภาษานี้มีบทความประมาณ 0 บทความ ทำให้เป็นวิกิพีเดียที่มีจำนวนบทความมากเป็นอันดับ 5 ในบรรดาภาษาที่ไม่ใช่ภาษายุโรป ส่วนสถิติ ณ ค.ศ. 2019 วิกิพีเดียภาษานี้มีบทความเพียง 449,000 บทความ โดยร้อยละ 63 สร้างขึ้นโดยบอต ทำให้เป็นวิกิพีเดียที่มีจำนวนบทความมากเป็นอันดับที่ 3 ในบรรดาภาษาที่ไม่ใช่ภาษายุโรปในเวลานั้น (เป็นรองเพียงวิกิพีเดียภาษาญี่ปุ่นและภาษาจีน)
แบบโรงงานย่อ
แบบโรงงานย่อ (abstract factory pattern) เป็นรูปแบบการ Design Software ที่ใช้วิธีการรวมกลุ่ม Factory ที่ไม่เกี่ยวข้องกันที่มีรูปแบบเดียวกันไว้ด้วยกัน ทำให้สามารถ Encapsulate กลุ่มของ Factory ที่ไม่เกี่ยวข้องกันที่มีรูปแบบเดียวกันไว้ด้วยกันโดยผู้ใช้จะเรียกใช้งาน Factory ผ่าน Abstract Interface ซึ่งจะทำหน้าที่สร้าง Object ที่เหมาะสมให้แก่ผู้ใช้ได้เองอัตโนมัติหรืออาจให้ผู้ใช้กำหนด Factory Object ที่ต้องการสร้างได้ด้วยตัวเอง ใน Abstract Factory Design Pattern นี้จะแยกรายละเอียดการ Implement ของ Object ออกจากการเรียกใช้
วิธีการใช้
การสร้าง Abstract Factory จะต้องประกอบด้วยคุณสมบัติต่อไปนี้ก็คือ
ในระดับ Abstract Factory (Abstract Class)
อุษมาน ฏอฮา
อุษมาน อิบน์ อับดุฮ์ อิบน์ ฮุซัยน์ อิบน์ ฏอฮา อัลคุรดี (หรือ อุษมาน ฏอฮา, عثمان طه تركماني) เป็นนักวาดลายวิจิตรภาษาอาหรับชาวซีเรียที่โด่งดังจากมุศฮัฟอัลมะดีนะฮ์โดยโรงพิมพ์อัลกุรอานของกษัตริย์ฟาฮัด
แบบโรงงานย่อ
ข้อได้เปรียบ
เพราะว่า Abstract Factory Design Pattern ได้ใช้ประโยชน์ของ Information Hiding ทำให้ผู้ใช้ไม่ต้องสนใจเรื่องเลือก Factory Class ที่เหมาะสมด้วยตนเอง สิ่งที่ทำก็เพียงแค่เรียกใช้งานผ่าน Abstract Interface แล้ว Object ที่เหมาะสมก็จะถูกสร้างให้โดยอัตโนมัติ เพิ่มความสามารถในการ Reuse เนื่องจาก Factory Class เป็น Concrete Class ที่ Derive มาจาก Abstract Factory Class ซึ่งในการเรียกใช้เราสามารถเรียกผ่าน Abstract Factory ได้ทันทีทำให้เมื่อเราต้องการที่จะเพิ่ม Factory ใหม่ลงไปสามารถทำได้โดยการสร้างคลาสใหม่ที่ Derive มาจาก Abstract Factory Class แล้ว Implement ใหม่ ซึ่งจะไม่ส่งผลต่อการเรียกใช้ของผู้ใช้ที่เรียกผ่าน Abstract Factory Class
ข้อเสียเปรียบ
เช่นเดียวกันกับ Design Pattern อื่นๆ Abstract Factory Design Pattern มีรูปแบบการออกแบบที่ค่อนข้างซับซ้อน อาจเป็นการเพิ่มความซับซ้อนโดยไม่จำเป็น เป็นการเพิ่มความสะดวกในการ design แต่เพิ่มความซับซ้อนในการทำงานของคอมพิวเตอร์ทำให้ Abstract Factory Design Pattern ไม่เหมาะสำหรับงานที่ต้องการความเร็วสูงๆในคอมพิวเตอร์ที่ทรัพยากรค่อนข้างจำกัด และการออกแบบ Abstract Factory Design Pattern จะต้องทำงานเพิ่มในขั้นตอนแรกๆ ของการ Design ด้วย
อุษมาน ฏอฮา
เขาเขียนมุศฮัฟแรก (การคัดลอกฉบับของอัลกุรอาน) ในปีค.ศ. 1970 ในปีค.ศ. 1988 เขาเดินทางไปประเทศซาอุดีอาระเบียและมอบหมายให้นักเขียนลายมือกับนักเขียนลายวิจิตรอักษรของโรงพิมพ์อัลกุรอานของกษัตริย์ฟาฮัดที่มะดีนะฮ์
โอซอร์โน
โอซอร์โน (Osorno) เป็นนครและเทศบาลทางตอนใต้ของประเทศชิลี เป็นเมืองหลักของจังหวัดโอซอร์โน แคว้นโลสลาโกส เมืองมีประชากร 145,475 คน จากข้อมูลสำมะโนประชากรปี ค.ศ. 2002 เมืองตั้งอยู่ทางใต้ของเมืองหลวงประเทศ กรุงซันติอาโก 945 km อยู่ห่างจากเมืองหลวงของแคว้น เมืองปูเอร์โตมอนต์ทางทิศเหนือ 105 km และอยู่ทางทิศตะวันตกของเมืองซานการ์โลสเดบาริโลเชของประเทศอาร์เจนตินา 260 km
เมืองตั้งอยู่ตรงจุดบรรจบของแม่น้ำราอูเอและแม่น้ำดามัสที่เป็นแหล่งน้ำสำคัญด้านเกษตรกรรมและการทำฟาร์มปศุสัตว์ทางตอนเหนือของแคว้นโลสลาโกส มรดกทางวัฒนธรรมของเมืองนั้นก่อร่างสร้างตัวโดยได้รับอิทธิพลจากชาวสเปน ชาวกิยิเช และชาวเยอรมัน
โมเมนส์ (เพลงอายูมิ ฮามาซากิ)
โมเมนต์ส เป็นซิงเกิลที่ 31 ของอายูมิ ฮามาซากิ    โดยเปิดตัวที่อันดับ 1 ออริกอนชาร์ตนานถึง 2 สัปดาห์ซ้อน  โดยมียอดขายรวมมากกว่า 310,000 แผ่น  และเป็นซิงเกิลแรกในอัลบั้ม My Story ที่ออกจำหน่ายในปีเดียวกันนั้นอีกด้วย
Moments เป็นซิงเกิลแรกที่ทำในรูปแบบซีดี และซีดี+ดีวีดี  และตั้งแต่นั้นมาซิงเกิลก็อายูมิ ฮามาซากิก็เริ่มทำออกในมี 2 รูปแบบตั้งแต่นั้นเป็นต้นมา
พะแนง
พะแนง เป็นอาหารไทยประเภทแกงข้นที่เน้นรสชาติเค็มและหวาน โดยมีส่วนผสมหลักของเครื่องแกง คือ พริก ข่า ตะไคร้ รากผักชี เมล็ดผักชี เมล็ดยี่หร่า กระเทียม อบเชย และเกลือ ใส่เนื้อสัตว์ได้ทั้งเนื้อวัว เนื้อหมู เนื้อไก่ และอื่น ๆ
พะแนง ปรากฏครั้งแรกเท่าที่พบได้ในหนังสือ ตำรากับเข้า ของหม่อมซ่มจีน ราชานุประพันธ์ ภรรยาคนหนึ่งของพระยาราชานุประพันธ์ (สุดใจ บุนนาค) ตีพิมพ์เมื่อ ร.ศ. 109 (พ.ศ. 2433) ในเวลานั้นสะกดว่า ผะแนง โดยมีอาหารชื่อ "ไก่ผะแนง" (ไก่พะแนง) คือไก่ทาพริกขิง (เครื่องพริกแกง) ที่ผสมน้ำกะทิ แล้วนำไปย่างไฟ ต่อมาการทำไก่พะแนงแบบนั้นอาจไม่สะดวกด้วยประการทั้งปวงเพราะต้องกินเวลานานมาก จึงได้ยักย้ายเปลี่ยนมาเป็นเป็ดหรือไก่สับชิ้นโต ๆ เอาลงผัดกับเครื่องแกงและกะทิในกระทะหรือหม้อ กลายเป็นไก่พะแนงหรือเป็ดพะแนงอย่างที่รู้จักกันอยู่ในปัจจุบัน
ที่มาของชื่อ พะแนง หรือ ผะแนง ไม่เป็นที่ทราบแน่ชัด แต่ในภาษามลายูมีคำว่า panggang แปลว่า "ย่าง" ซึ่งอาจสื่อความหมายถึงไก่ย่างในข้อความข้างต้น
พระครูวิมุติธรรมาภิรม (บุญส่วน ปริมุตฺโต)
พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง เกจิดังของตำบลบึง อำเภอศรีราชา จังหวัดชลบุรี
ประวัติ
พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง อำเภอศรีราชา จังหวัดชลบุรี หลวงพ่อมีชื่อเดิมว่า " บุญส่วน " นามสกุล " ทิมแสง " หรือชาวบ้านหนองคล้า และประชาชนทั่วไปนิยมเรียกท่านว่า "อาจารย์ส่วน หรือหลวงพ่อส่วน" ท่านเกิดเมื่อวันพฤหัสบดี ขึ้น 4 ค่ำ เดือนอ้าย ปีมะเส็ง ตรงวันที่ 10 ธันวาคม พ.ศ. 2496 โยมบิดาชื่อ ใฝ่ มารดาชื่อ หวล นามสกุล ทิมแสง
อุปสมบท
หลวงพ่อส่วนอุปสมบทเมื่อวันที่ 20 เมษายน พ.ศ. 2527 (อายุ 31 ปี) ณ วัดอัมพวัน ตำบลบึง อำเภอศรีราชา จังหวัดชลบุรี โดยได้รับฉายาทางธรรมว่า " ปริมุตฺโต " แปลว่า ผู้พ้นรอบ - ความหลุดพ้นอย่างบริสุทธิ์
หลังจากอุปสมบทแล้ว หลวงพ่อส่วนได้จำพรรษาอยู่ที่วัดหนองคล้า เพื่อศึกษาพระธรรมวินัยทางพระปริยัติธรรมไปตามลำดับ จนสามารถสอบไล่ได้นักธรรมชั้นเอก ในปี 2530
ในระหว่างนั้นท่านได้ไปฝากตัวเป็นลูกศิษย์ของหลวงพ่อเริ่ม ปรโม องค์พระอุปัชฌาย์ ซึ่งเป็นพระเกจิอาจารย์ที่มีชื่อเสียงโด่งดังมากที่สุดในขณะนั้น เนื่องจากระยะทางระหว่างวัดจุกกะเฌอ กับวัดหนองคล้า อยู่ไม่ไกลกันมากนัก สามารถเดินทางไปมาหาสู่กันได้อย่างสะดวก
ด้านการศึกษาวิทยาคมและไสยศาสตร์ หลวงพ่อส่วนได้ฝากตัวเป็นศิษย์กับ หลวงพ่อเริ่ม ปรโม วัดจุกกะเฌอ อีกทั้งยังได้ไปศึกษาร่ำเรียนเพิ่มเติมกับ หลวงพ่อคง สุวณฺโณ วัดวังสรรพรส จ.จันทบุรี, หลวงปู่ม่น ธมฺมจิณฺโณ วัดเนินตามาก จ.ชลบุรี และพระมงคลศีลาจารย์ (คร่ำ ยโสธโร) วัดวังหว้า จ.ระยอง
มิสยูนิเวิร์สไทยแลนด์ 2563
มิสยูนิเวิร์สไทยแลนด์ 2563 เป็นการประกวดครั้งที่ 9 ในชื่อ มิสยูนิเวิร์สไทยแลนด์ โดยได้เป็นปีที่ 2 ดำเนินการจัดการประกวดโดยบริษัท ทีพีเอ็น โกลบอล จำกัด (ชื่อเดิม ทีพีเอ็น 2018) เพื่อคัดเลือกสาวงามผู้จะเป็นตัวแทนประเทศไทยไปร่วมประกวดนางงามจักรวาล 2020 ซึ่งมิสยูนิเวิร์สไทยแลนด์ 2563 จะทำกิจกรรมการเก็บตัวผู้เข้าประกวดที่หัวหิน จังหวัดประจวบคีรีขันธ์ ระหว่างวันที่ 15 กันยายน ถึง 6 ตุลาคม พ.ศ. 2563 โดยการประกวดรอบตัดสินจะจัดขึ้นในวันที่ 10 ตุลาคม พ.ศ. 2563 ณ ทรู ไอคอน ฮอลล์ ไอคอนสยาม กรุงเทพมหานคร โดย ฟ้าใส ปวีณสุดา ดรูอิ้น ได้มอบมงกุฎให้กับ อแมนด้า ชาลิสา ออบดัม เป็นมิสยูนิเวิร์สไทยแลนด์คนใหม่
ระหว่างการประกวดเกิดกรณีอื้อฉาวที่มีพี่เลี้ยงผู้เข้าประกวดรู้ข่าววงในกองประกวด จนทำให้เกิดการตัดสิทธิ ชญาธนุส (เฌอเอม)
Golden Tiara
สาวงามที่ได้รับการประกาศว่าเป็นผู้ที่ได้รับ Golden Tiara จะสามารถผ่านเข้ารอบ 30 คน แบบอัตโนมัติ และโควต้าของการได้รับสิทธิพิเศษนี้ จะมีเพียง 5 ที่เท่านั้น
การประกวดชุดราตรี
การประกวดชุดราตรี เพื่อค้นหาสุดยอดดีไซน์เนอร์ ที่จะได้รับสิทธิ์ในการสร้างสรรค์ ตัดเย็บชุดราตรี เพื่อนำไปสวมใส่ในการประกวดบนเวที นางงามจักรวาล 2020
ผู้เข้าประกวด
ผู้เข้าประกวด 29 คนสุดท้ายที่ได้รับการยืนยัน
อุโมงค์ช่องเขา
อุโมงค์ช่องเขา เป็นอุโมงค์ทางรถไฟลอด 1 ใน 8 แห่งของประเทศไทย อยู่ในเส้นทางรถไฟสายใต้ ตั้งอยู่ในพื้นที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช บริเวณกิโลเมตรที่ 769.822 ถึง 770.058 มีความยาวของตัวอุโมงค์ 235.90 เมตร ภายในเป็นผนังคอนกรีต ใช้หมอนไม้เนื้อแข็งและราง 70 เอ (18 เมตร)  และปัจจุบันเป็นอุโมงค์ 1 ใน 2 ของเส้นทางรถไฟสายใต้ พร้อมกับอุโมงค์บ่อฝ้าย
อุโมงค์ช่องเขา ตั้งอยู่ระหว่างสถานีรถไฟช่องเขา และสถานีรถไฟร่อนพิบูลย์
ตาลแดง
ตาลแดง (Red Latan Palm; ) เป็นปาล์มในสกุล Latania เป็นปาล์มเฉพาะถิ่นของเกาะเรอูว์นียงในหมู่เกาะแมสคารีน ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัด เมื่อต้นยังเล็ก ก้านใบ สะดือใบ และขอบใบมีสีแดงเข้ม ช่อดอกแยกเพศอยู่ต่างต้น ออกระหว่างกาบใบ ยาว 1.5 เมตร ผลรูปไข่ขนาด 5 เซนติเมตร เมื่อสุกมีสีเขียวอมน้ำตาล นิยมปลูกเป็นไม้ประดับ
ซัมเมอร์ (ซัมเมอร์ดรีม/ซองฟอร์ยู/เลิฟอินดิไอซ์)
ซัมเมอร์: ซัมเมอร์ดรีม/ซองฟอร์ยู/เลิฟอินดิไอซ์ (SUMMER〜Summer Dream/Song for you/Love in the Ice〜) เป็นซิงเกิลเดียวญี่ปุ่นของทงบังชินกี โดยวางจำหน่ายในวันที่ 1 สิงหาคม พ.ศ. 2550 และติดอันดับที่ 1 บน โอริคอน อันดับประจำวัน สิ้นสุดเป็นอันดับที่ 2 โดยรวมสัปดาห์
รายชื่อธงในประเทศบังกลาเทศ
ภาพธงในหน้านี้ เป็นธงต่างๆ ที่มีการใช้และเคยใช้ในบังกลาเทศ.
ไคลน์มัทเทอร์ฮอร์น
ไคลน์มัทเทอร์ฮอร์น (Klein Matterhorn) เป็นจุดสูงสุดของเทือกเขาแอลป์เพนนีนส์ (Alpes Pennines) ตั้งอยู่ทางทิศใต้ของเมืองแซร์มัทในรัฐวาเล ประเทศสวิตเซอร์แลนด์ มีความสูง 3,883 เมตรจากระดับน้ำทะเล ถือเป็นจุดสูงสุดในยุโรปที่สามารถเข้าถึงได้โดยระบบขนส่งมวลชน ไคลน์มัทเทอร์ฮอร์นเป็นส่วนหนึ่งของมวลเขาสูงไบรท์ฮอร์น (Breithorn massif) ซึ่งตั้งอยู่บริเวณชายแดนสวิส-อิตาลี ระเบียงชมวิวของไคลน์มัทเทอร์ฮอร์นถือเป็นระเบียงชมวิวที่สูงที่สุดของทวีปยุโรป จากระเบียงชมวิวสามารถมองเห็นธารน้ำแข็งมัทเทอร์ฮอร์นได้อย่างชัดเจน และยังสามารถเห็นยอดเขามัทเทอร์ฮอร์นซึ่งตั้งอยู่ 7 กิโลเมตรทางตะวันตกเฉียงเหนือได้อีกด้วย ในแต่ละปีมีผู้มาเยือนไคลน์มัทเทอร์ฮอร์นกว่า 5-6 แสนคน อุณหภูมิบนไคลน์มัทเทอร์ฮอร์นอยู่ที่เฉลี่ย -8 ถึง -18 องศาเซลเซียส
วีรชน ศรัทธายิ่ง
วีรชน ศรัทธายิ่ง หรือชื่อเดิมว่า ณัฐพล พุทธภาวนา (13 ตุลาคม พ.ศ. 2518) เป็นอดีตนักร้อง อดีตนักแต่งเพลง ปัจจุบันเป็น นักธุรกิจ และยูทูบเบอร์ชาวไทย มีชื่อเสียงจากการเป็นอดีตนักร้องนำของวงซิลลี่ ฟูลส์ และ แฮงแมน
ประวัติ
วีรชนเกิดเมื่อวันที่ 13 ตุลาคม พ.ศ. 2518 บิดาเป็นแพทย์ และมารดาเป็นนักธุรกิจชาวอินเดียที่ชื่นชอบกวีนิพนธ์ เขามีพี่น้อง 3 คน โดยณัฐพลเป็นบุตรคนแรกและมีน้องสาว 1 คน และมีน้องชายชื่อนที พุทธภาวนา (ที หรือเทญ่า) และต่อมาได้เปลี่ยนชื่อและนามสกุลเป็น วีรชน ศรัทธายิ่ง
โตเคยติดตามบิดาไปที่ประเทศซาอุดิอาระเบีย และจากนั้นก็ไปอยู่ประเทศอินเดียอีก 2 ปี โตมีความผูกพันมากับการขีดเขียน โคลง กลอน ปรัชญา ความคิด ศาสนา มีความสนใจทางด้านดนตรีมาตั้งแต่ประมาณอายุ 5-6 ขวบ กระทั่งค้นพบตนเองว่าชอบดนตรี รู้ถึงเสียงอันทรงพลังของตนเอง
แต่ชีวิตช่วงวัยต้นก็ยังคงเดินไปในแบบเด็กไทยทั่วไป โดยเขาเข้าเรียนโรงเรียนเตรียมอุดมศึกษาน้อมเกล้า หลังจากนั้นจึงศึกษาต่อที่มหาวิทยาลัยอัสสัมชัญ โดยเรียนในคณะบริหารธุรกิจ
วันหนึ่งโตได้พบวงซิลลี่ ฟูลส์ในผับแห่งหนึ่ง นักร้องในวงเชิญโตไปร้องเพลง Enter Sandman ของวง Metallica และถึงกับทำให้ ทรงพล จูประเสริฐ (ต้น) มือกีตาร์ทาบทามให้เป็นนักร้อง เนื่องจากช่วงนั้นนักร้องนำของวงไปบวช และต่อมาโตจึงได้ร่วมงานกับวงซิลลี่ ฟูลส์ตั้งแต่นั้นมา โดยโตเป็นนักร้องนำ และแต่งเนื้อเพลง จนวงซิลลี่ ฟูลส์ มีชื่อเสียงมากขึ้น และออกอัลบั้มร่วมกันชุดแรกคือ Ep. เมื่อ พ.ศ. 2539 และออกอัลบั้มต่อเนื่องกันอีก 5 ชุด ได้แก่ I.Q. 180 (พ.ศ. 2541), Candyman (พ.ศ. 2542), Mint (พ.ศ. 2543), Juicy (พ.ศ. 2545) และ King size (พ.ศ. 2547)
โตได้ประกาศแยกออกจากวงซิลลี่ ฟูลส์ ในวันที่ 26 มิถุนายน พ.ศ. 2549 เนื่องจากมีความคิดที่แตกต่างในการทำงานและอึดอัดการทำงานที่ค่อนข้างจะขัดกับหลักศาสนาที่ตัวเองนับถือ
ณัฐพล พุทธภาวนา ได้ประสบอุบัติเหตุทางรถยนต์ เมื่อวันที่ 16 สิงหาคม พ.ศ. 2549 โดยขับรถจักรยานยนต์ชนรถยนต์ที่นั่งส่วนบุคคลที่ถนนเทียมร่วมมิตร หน้าศูนย์วัฒนธรรม โดยต่อมาทางโรงพยาบาลได้อนุญาตให้โตกลับบ้านพักได้ แล้วตามคำอนุญาตของแพทย์เจ้าของไข้แล้ว เนื่องจากบาดเจ็บเพียงเล็กน้อย โดยแข้งขวา และส้นเท้าขวาร้าว โดยแพทย์ได้ใส่เฝือกอ่อนให้
ในช่วงที่วีรชนกำลังโด่งดังมาก ๆ จนถึงจุดสูงสุด เขายอมรับว่าเขาแทบไม่ได้ละหมาดและถือศีลอดเลย ในทางกลับกันเขากลับบอกตัวเองว่า เขาไม่ได้เป็นชาวมุสลิม ซึ่งเขามักจะเป็นแบบนี้ในช่วงสมัยที่อยู่วง Silly Fools แต่หลังจากที่เขาย้ายมาอยู่กับวง Hangman เขาจึงเริ่มละหมาดและถือศีลอด จนถึงช่วงที่ออกจากวงการ
ในกลางเดือนพฤศจิกายน พ.ศ. 2555 เขาได้กล่าวกับรายการเจาะใจว่าได้หันหลังให้กับวงการดนตรี โดยเขาได้พูดไว้ดังนี้
มีชื่อเสียงมาก แล้วก็อีกอย่างมันเริ่มซ้ำ ๆ ซาก ๆ กระบวนการในการผลิตเอย ในการโปรโมทเอย ในการทำงานตรงนี้ ช่วงแรกอาจจะตื่นเต้น ไม่เคยทำ แต่พอทำแล้วมันไม่ได้มีอะไรดีขึ้น หมายถึงสิ่งที่ผมต้องการจะพูด
หลังจากนั้นเขาก็ได้เปลี่ยนชื่อจาก ณัฐพล พุทธภาวนา เป็น วีรชน ศรัทธายิ่ง และได้เดินสู่เส้นทางแห่งศาสนาอิสลาม
ปัจจุบันได้ออกจากวงการดนตรีหลังหมดสัญญาจากต้นสังกัดแกรมมี่รวมถึงยุบวงแฮงแมน และเป็นพิธีกรรายการ Motor Vaccine และ โต-ตาล ออกอากาศทางช่องสถานีดาวเทียม WhiteChannel
ชีวิตส่วนตัว
ในปัจจุบัน โต แต่งงานแล้วและมีลูกทั้งหมด 4 คน นอกจากนี้ในช่วงปลายเดือนมิถุนายน พ.ศ. 2558 ได้ทำธุรกิจเป็นของตัวเองชื่อ Company B ที่วางจำหน่ายเนื้อ Dry-Aged ที่มีคุณภาพชั้นดี รวมถึงร้านอาหารเนื้อแท้, พันละวัน และ Beef Master
อุทยานประวัติศาสตร์เมืองสิงห์
ประวัติ
ปราสาทเมืองสิงห์ มีจุดมุ่งหมายสร้างขึ้นเพื่อเป็นพุทธศาสนสถานในพุทธศาสนา นิกายมหายาน จากการขุดตกแต่งของกรมศิลปากรที่ค่อยทำค่อยไปตั้งแต่ พ.ศ. 2478 แต่มาเริ่มบุกเบิกกันจริงจังเมื่อ พ.ศ. 2517 แล้วเสร็จเป็นอุทยานประวัติศาสตร์เมื่อ พ.ศ. 2530 จึงสวยงามดังที่เห็นอยู่ในวันนี้ ปราสาทเมืองสิงห์นี้กล่าวว่าสถาปัตยกรรมและปฏิมากรรม คล้ายคลึงกับของสมัยพระเจ้าชัยวรมันที่ 7 (พ.ศ. 1720 - 1780) กษัตริย์นักสร้างปราสาทแห่งขอม จากการขุดแต่งของกรมศิลปากร พบศิลปกรรมที่สำคัญยิ่งคือพระพุทธรูปนาคปรก พระโพธิสัตว์อวโลกิเตศวร และ นางปรัชญาปารมิตา และยังพบรูปพระโพธิสัตว์อวโลกิเตศวรเปล่งรัศมีอีกองค์หนึ่ง รูปลักษณ์คล้ายกับที่พบในประเทศกัมพูชา ปัจจุบันกรมศิลปากรได้นำไปเก็บรักษาอยู่ที่พิพิธภัณฑสถานแห่งชาติ พระนคร แล้ว คงเหลือแต่องค์จำลองไว้
จากศิลาจารึกปราสาทพระขรรค์ เมืองพระนคร ประเทศกัมพูชา ซึ่งจารึกโดย พระวีรกุมาร พระราชโอรสของพระเจ้าชัยวรมันที่ 7 จารึกชื่อเมือง 23 เมือง ที่พระเจ้าชัยวรมันที่ 7 ทรงสร้างไว้ มีเมืองชื่อ ศรีชัยสิงห์บุรี ซึ่งสันนิษฐานกันว่าคือเมือง ปราสาทเมืองสิงห์ นี่เอง และยังมีชื่อของเมือง ละโวธยปุระ หรือ ละโว้ หรือลพบุรี ที่มีพระปรางค์สามยอด เป็นโบราณวัตถุร่วมสมัย
แต่ในเรื่องดังกล่าวรองศาสตราจารย์ศรีศักร วัลลิโภดม เห็นว่าการที่นำเอาชื่อเมืองที่คล้ายคลึงกันในลุ่มแม่น้ำเจ้าพระยาไปเปรียบเทียบกับบรรดาเมืองในเส้นทางคมนาคมในจารึกปราสาทพระขรรค์อย่างง่ายๆ โดยไม่คำนึงถึงหลักภูมิศาสตร์ เท่ากับเป็นการบิดเบือนความจริงอย่างมักง่าย เพราะบรรดาปราสาทขอมที่เรียกว่าอโรคยาศาลนั้นมักพบในภาคตะวันออกเฉียงเหนือ (มีพบบ้างในบางส่วนของจังหวัดปราจีนบุรี ซึ่งปัจจุบันได้แยกเป็นจังหวัดสระแก้ว) และมีรูปแบบแตกต่างจากปราสาทขอมที่พบในลุ่มแม่น้ำเจ้าพระยาอย่างสิ้นเชิง ตรงข้ามกับบรรดาปราสาทของที่พบบนเส้นทางคมนาคมจากละโว้ถึงเพชรบุรีและปราสาทเมืองสิงห์ แต่ละแห่งก็มีรูปแบบที่แตกต่างออกไป จะมีความคล้ายคลึงกันแต่รูปเคารพพระโพธิสัตว์อวโลกิเตศวร และนางปรัชญาปารมิตาที่บ่งชี้ว่าน่าจะแพร่หลายมาจากเมืองละโว้ และพระโพธิสัตว์บางองค์นำมาจากเมืองพระนครก็มี แต่หลักฐานทั้งหมดก็มิได้ปฏิเสธความสัมพันธ์ทั้งสังคมและวัฒนธรรมระหว่างละโว้กับเมืองพระนครในกัมพูชา ในสมัย รัชกาลที่ 1 เมืองสิงห์ได้มีฐานะเป็นเมืองหน้าด่าน ในสมัยรัชกาลที่ 4 โปรดให้เจ้าเมืองสิงห์เป็น พระสมิงสิงห์บุรินทร์ ต่อมาในสมัยรัชกาลที่ 5 มีการเปลี่ยนแปลงการปกครองเป็นแบบมณฑลเทศาภิบาล ดังนั้นจึงยุบเมืองสิงห์ให้เหลือเป็นฐานะเพียงตำบลหนึ่งในจังหวัดกาญจนบุรี
โบราณสถาน
ปราสาทเมืองสิงห์ตั้งอยู่บริเวณที่ราบริมฝั่งทิศเหนือของแม่น้ำแควน้อย พื้นที่โดยรอบโอบรอบด้วยภูเขาขนาดไม่สูงมากนัก  บริเวณโบราณสถานจะมีกำแพงและคูคันดินเป็นชั้นๆ   แนวกำแพงดังกล่าวมีลักษณะเกือบเป็นรูปสี่เหลี่ยม  คือแม่น้ำแควน้อยไหลผ่านด้านทิศใต้  ด้งนั้นพื้นที่ด้านนี้จึงขยายออกไปตามแนวแม่น้ำ  สำหรับด้านทิศตะวันออก  ทิศตะวันตก  และทิศเหนือ  แนวกำแพงต่อกันเป็นรูปสีเหลี่ยม  รอบนอกกำแพงจะเป็นคูคันดินล้อมรอบอยู่  โดยเฉพาะด้านตะวันตกปรากฏซากคันดินอยู่ถึง  7  ชั้น  กำแพงและคูดินนี้จะล้อมรอบกลุ่มโบราณสถานสำคัญ  ซึ่งประกอบด้วยโบราณสถานหมายเลข  1 - 4  กำแพงและประตู  คูคันดิน สระน้ำ  และสิ่งก่อสร้างอื่นๆ
โบราณสถานในอุทยานประวัติศาสตร์เมืองสิงห์ สามารถแบ่งได้เป็นเช่นนี้
โบราณสถานหมายเลข 1
โบราณสถานหมายเลข 1 โบราณสถานหมายเลข 1 ตั้งอยู่บริเวณใจกลางกลุ่มโบราณสถาน   องค์โบราณสถานหันหน้าไปทางทิศตะวันออกและประกอบด้วยสิงห์สำคัญคือ  ปรางค์ประธาน  ระเบียงคด โคปุระ  บรรณศาลาหรือบรรณาลัย  และกำแพงแก้ว
ปรางค์ประธานเป็นศูนย์กลางของโบราณสถานมีลักษณะเป็นปรางค์องค์เดียวทรงหอสูงคล้ายฝักข้าวโพด องค์ประธานตั้งอยู่บนฐานย่อมุมไม้  20 ขนาดกว้างและยาวด้านละ 13.20 เมตร มีมุขยื่นออกไปรับกับมุขด้านในของโคปุระทั้งสี่ทิศ  โดยมุขด้านตะวันออกยาวกว่าด้านอื่นๆ  และระหว่างปรางค์ประธานกับโคปุระด้านตะวันออกมีลานศิลาแลงเชื่อมเป็นลานกว้าง ระเบียนคดเป็นอาคารที่ล้อมรอบองค์ปรางค์ประธาน ด้านเหนือและด้านใต้ยาวด้านละ  42.50 เมตร ด้านตะวันออกและด้านตะวันตกยาวด้านละ 36.40เมตร  ตามมุมของระเบียนคดจะมีซุ้มทิศอยู่สี่มุม
โคปุระหรือซุ้มประตูเข้าเป็นอาคารอยู่ระหว่างระเบียงคดทั้ง 4 ด้าน ซึ่งอยู่ในแนวเดียวกับซุ้มขององค์ปรางค์ และมีทางเข้าเฉพาะซุ้มด้านทิศตะวันออกเท่านั้น
บรรณศาลาหรือบรรณาลัยเป็นอาคารเล็กๆ มีลักษณะเป็นรูปสี่เหลี่ยมผืนผ้ากว้าง 4.50เมตร ยาว 5.50 เมตร ตั้งอยู่ที่มุมทิศตะวันออกเฉียงใต้ขององค์ปรางค์ประธาน ประตูบรรณศาลามีประตูเดียวอยู่ทางตะวันตก สันนิษฐานว่าบรรณลัยนี้เป็นที่เก็บตำราหรือคัมภีร์ต่างๆ ทางพระพุทธศาสนา  กำแพงแก้วเป็นส่วนที่ล้อมรอบตัวปราสาทมีประตูเข้าทางตะวันออก กำแพงแก้วประกอบด้วยฐานกว้าง 2.40 เมตร มีด้านกว้าง 81.20 เมตร และยาว 97.60เมตร
โบราณสถานหมายเลข 2
โบราณสถานหมายเลข 2 ยังมีปรางค์ประธาน โคปุระ 4 ด้าน แต่พังลงมามาก บูรณะได้น้อย
โบราณสถานหมายเลข 2 โบราณสถานแห่งนี้ตั้งอยู่ทางทิศตะวันตกเฉียงเหนือของโบราณสถานหมายเลข1 และมีลักษณะคล้ายคลึงกัน
เมตร ยาว 54.20 เมตร และสูง 80 เมตร โบราณสถานหมายเลข 2 ตั้งหันหน้าไปทางทิศตะวันออก และประกอบด้วยปรางค์ประธาน  ระเบียงคดโคปุระ  และกำแพงแก้ว  ซึ่งมีลักษณะคล้ายกับโบราณสถานหมายเลข 1 แต่มีขนาดเล็กกว่า  โบราณสถานกลุ่มนี้ยังสร้างไม่เสร็จเรียบร้อย
โบราณสถานหมายเลข 1 และโบราณสถานหมายเลข 2 เป็นอาคารที่สันนิษฐานว่า เป็นศาสนสถานที่สำคัญ มีองค์ปรางค์ประธานตั้งอยู่กลางอาคารและเป็นที่ตั้งของรูปเคารพที่สำคัญอีกด้วย การก่อสร้างใช้ศิลาแลงเป็นส่วนวัสดุสำคัญ วัสดุอืนๆที่ใช่  ประกอบอาคารคือ  กระเบื้องดินเผา ไม้ ศิลาทราย เหล็ก และอิฐ เป็นต้น การตกแต่งตัวอาคารใช้ปูนฉาบและประดับด้วยลายปูนปั้นตามปรางค์ประธานและซุ้มทิศ ปูนปั้นใช้หินปูนและเปลือกหอยเผาบดแล้วผสมด้วยกาวหนังสัตว์หรือส่วนผสมที่มีความข้นเหนียวและคลุกเคล้ากับน้ำอ้อยเพื่อให้ปูนแข็งตัวช้าทำให้ง่ายต่อการปั้นแต่งเป็นลวดลาย  เทคนิคในการก่อสร้าง  การก่อสร้างปรางค์ประธาน  ซุ้มทิศ ระเบียง ล้วนใช้สิลาแลงและเรียงซ้อนขึ้นไปโดยมิได้ใช้ปูนสอ  แต่บางแห่งก็ใช้เหล็กรูป ตัวไอ หรือ ตัวที ช่วยยึดระหว่างก้อนศิลา
โบราณสถานหมายเลข 3
โบราณสถานหมายเลข3 โบราณสถานแห่งนี้อยู่บริเวณนอกกำแพงแก้วทางทิศตะวันตกเฉียงใต้ของโบราณสถานหมายเลข 1 องค์โบราณสถานมีลักษณะเป็นสิ่งก่อสร้างขนาดเล็กสร้างด้วยอิฐและศิลาแลง  ซึ่งอาจจะเป็นฐานของเจดี  ดังที่กรมศิลปากรสันนิษฐานว่า  สิ่งก่อสร้างสันนิษฐานว่าเป็นเจดี 2 องค์  ฐานแรกมีขนาด  5.20 คูณ 5.20 เมตร  เป็นฐานสี่เหลี่ยมจัตุรัสสูง 1.43 เมตร ลักษณะเป็นฐานเขียงสี่เหลี่ยม  ก่อขึ้นไปเป็นฐานปัทม์(บัวคว่ำหงาย) ทั้งหมดนี้ก่อสร้างด้วยอิฐโดยใช้เทคนิคการเรียงอิฐแบบ Header Bond คือใช้ด้านสันของอิฐโผล่ออกมาด้านนอก  ชั้นบนของฐานปัทม์ขึ้นไปใช้ศิลาแลงก่อเป็นฐานเขียงอีกชั้นหนึ่ง...ฐานเจดีอีกองค์หนึ่งทางด้านทิศตะวันออกเฉียงเหนือใช้แลงก่อเป็นฐาน...ฐานเจดีอีกองค์นี้สภาพชำรุดมากจึงไม่สามารถบอกขนนาดและลักษณะที่แน่นอนได้
โบราณสถานหมายเลข 4
โบราณสถานหมายเลข 4 อยู่ใกล้หมายเลข 3 ยังบูรณะอยู่  เป็นอาคารรูปสี่เหลี่ยมผืนผ้าโบราณสถานหมายเลข4โบราณสถานแห่งนี้เป็นอาคารรูปสี่เหลียมผืนผ้าแบ่งเป็นส่วนเรียงเป็นแถวแนวเหนือใต้  แต่ละส่วนมีขนาดกว้าง 3.90 เมตร และยาว 6.65 เมตร  โดยเว้นระยะห่าง กัน 0.50 เมตรในแต่ล่ะส่วนทำเป็นขอบสูงขึ้นมาประมาณ 40 เซนติเมตร  บนฐานส่วนที่สองจากทิศของประติมากรรมตั้งอยู่  การก่อสร้างอาคารใช้ศิลาแลงเป็นวัสดุสำคัญ
ภูมิกมล ผดุงรัตน์
ภูมิกมล ผดุงรัตน์ เป็นศิลปินช่างภาพ จบการศึกษาจากมหาวิทยาลัยออริกอน สหรัฐอเมริกา เคยเป็นอาจารย์ที่สาขาศิลปะภาพถ่าย คณะศิลปะและการออกแบบ มหาวิทยาลัยรังสิต อยู่ระยะหนึ่ง เป็นผู้ก่อตั้งแกลเลอรี่ 253 ภายหลังลาออกแต่ยังเป็นอาจารย์พิเศษและเป็นกรรมการผู้ทรงคุณวุฒิในคณะกรรมการศิลปนิพนธ์ของสาขาศิลปะภาพถ่าย และสถาบันการศึกษาอื่นอีกหลายแห่ง
ช่วงต้นทศวรรษปี ค.ศ. 1980
เริ่มต้นจากเด็กโหลดฟิล์ม - เจ้าหน้าที่ห้องแล็บ / ห้องมืดของหนังสือพิมพ์เล็กๆ ใน Lane County, โอเรกอน แลัวขยับขึ้นมาเป็นช่างภาพประจำกองบรรณาธิการ เป็นระยะเวลาสั้นๆ ต่อมาในปลายทศวรรษ เริ่มทำงาน conceptual photography เริ่มมีงานแสดงและขายได้บ้างเล็ก ๆ น้อย ๆ
ช่วงทศวรรษของปี ค.ศ. 1990 ถึงต้นศตวรรษที่ 21
สาขาวิชานิเทศศาสตร์ มหาวิทยาลัยสุโขทัยธรรมาธิราช (ปี พ.ศ. 2547 - 48)
ภูมิกมล ผดุงรัตน์ เป็นศิลปินที่มีชีวิตจิตใจมุ่งมั่นอยู่กับงานภาพถ่าย นำเสนอผลงานในแบบศิลปภาพถ่ายหลังสมัยใหม่ (Postmodern Photography) สะท้อนภาพสังคมในยุคปัจจุบัน ที่โดดเด่นคือชุดที่มีผู้ตั้งชื่อให้ว่า "ชุดกระทำชำเรากับเนกาทิฟ" เป็นงานที่นำเนกาทิฟมาตัดต่อ สร้างสรรค์เนื้อหาเรื่องราวขึ้นมาและใช้เทคนิค Hand Colored ทำให้ได้งานสร้างสรรค์เป็นทิศทางใหม่เกิดขึ้น มีผลงานภาพถ่ายที่โดดเด่นและเป็นต้นแบบที่เป็นแบบอย่างและแนวทางแก่ศิลปินรุ่นใหม่ ๆ หลายคน อาทิ ศิรวัชร นาคอินทนนท์ อุกฤษณ์ จอมยิ้ม และเอกลักษณ์ นับถือสุข นอกจากผลงานภาพถ่าย ภูมิกมล ผดุงรัตน์ยังเขียนบทความทางด้านการถ่ายภาพที่ให้ความรู้ และเป็นประโยชน์แก่ผู้สนใจมากมาย นอกเหนือจากงานทางด้านการถ่ายภาพแล้วยังสนใจทางด้านภาพยนตร์ เขียนบทภาพยนตร์ อันเป็นบทบาทใหม่อีกอย่างหนึ่งที่ภูมิกมล ผดุงรัตน์ หันมาให้ความสนใจ
แมคแอพสโตร์
แมคแอพสโตร เป็นดิจิตอลจำหน่าย ในแพลตฟอร์มสำหรับแอปพลิเคชันแมคโอเอสเท็น พัฒนาโดยแอปเปิล แพลตฟอร์มได้ประกาศวันที่ 20 ตุลาคม 2010 ในที่ Apple's "Back to the Mac" event  แอปเปิ้ลเริ่มยอมรับการส่งผู้พัฒนาแอพจากที่ลงทะเบียนใน 3 พฤศจิกายน 2010 ในการเตรียมตัวสำหรับการเปิดตัว
สโมสรฟุตบอลรอเทอรัมยูไนเต็ด
สโมสรฟุตบอลรอเทอรัมยูไนเต็ด ฉายา เดอะมิลเลอร์ เป็นสโมสรฟุตบอลอาชีพตั้งอยู่ที่เมืองรอเทอรัม ประเทศอังกฤษ ปัจจุบันกำลังแข่งขันในแชมเปียนชิปซึ่งเป็นลีกฟุตบอลระดับที่สองของประเทศ โดยเลื่อนชั้นจากลีกวันเมื่อฤดูกาล 2021–22
สโมสรก่อตั้งขึ้นเมื่อปี ค.ศ. 1925 โดยเกิดการยุบรวมกันของสโมสรฟุตบอลรอเทอรัมทาวน์ (1899) และรอเทอรัมเคาน์ตี (1870) สีประจำสโมสรยุคแรกคือสีเหลืองและดำ แต่ภายหลังได้เปลี่ยนมาใช้สีแดงและขาว สนามเหย้าของสโมสรคือนิวยอร์กสเตเดียม ความจุ 12,021 ที่นั่ง โดยก่อนหน้านี้เคยใช้สนามมิลล์มอร์เป็นสนามเหย้า รอเทอรัมเข้าร่วมฟุตบอลลีกในปี ค.ศ. 1925 และได้เล่นในดิวิชันสาม ตอนบน เป็นระยะเวลา 25 ปี ก่อนที่จะเลื่อนชั้นสู่ดิวิชันสองเป็นครั้งแรก หลังจบฤดูกาล 1950–51
รอเทอรัมเคยเข้าชิงชนะเลิศฟุตบอลลีกคัพเมื่อปี ค.ศ. 1961 และเคยชนะเลิศฟุตบอลลีกโทรฟีในปี 1996 และฟุตบอลลีกนอร์ทคัพในปี 1946
เรสเซิลเมเนีย ครั้งที่ 20
เรสเซิลเมเนีย ครั้งที่ 20 จัดในวันที่ 14 มีนาคม ค.ศ. 2004 ณ แมนฮัตตัน, นิวยอร์ก สหรัฐอเมริกา โดยมีจำนวนผู้เข้าชมในสนามทั้งสิ้น 20,000 คน
เบื้องหลัง
ในศึก รอยัล รัมเบิล คริส เบนวา ได้เป็นผู้ชนะในแมตซ์ รอยัล รัมเบิล โดยเกี่ยวคอ บิ๊ก โชว์ ออกไปเป็นคนสุดท้าย ทำให้เขาได้สิทธิ์ในการชิงแชมป์โลกเป็นคู่เอกในศึกเรสเซิลเมเนีย โดยเขาได้ย้ายจากค่าย สแมคดาวน์ มาอยู่ รอว์ เพื่อขอท้าชิงเข็มขัดแชมป์โลกเฮฟวี่เวทกับ ทริปเปิล เอช ในระหว่างการเซ็นสัญญาชิงแชมป์ ชอว์น ไมเคิลส์ ได้ออกมาขอสิทธิ์ชิงแชมป์ของ คริส เบนวา เพราะแค้นที่ถูกเพื่อนเก่าอย่าง ทริปเปิล เอช หักหลัง และต้องการสะสางปัญหาทั้งหมด แต่เบนวาไม่ยอม ชอว์น จึงใส่ท่า สวีท ชิน มิวสิก กับเบนวา จนหลับไป และเซ็นสัญญาชิงแชมป์แทน ต่อมา สโตน โคลด์ ได้บอกว่า สัญญาเมื่อเซ็นแล้วจะไม่สามารถแก้ไขได้ แต่เบนวาก็ต้องได้ชิงแชมป์ แมตซ์นี้จึงกลายเป็นแมตซ์ 3 เส้า ระหว่าง ทริปเปิล เอช, คริส เบนวา และ ชอว์น ไมเคิลส์ ในการชิงแชมป์โลกเฮฟวี่เวท
สสาร
สสาร (matter) คือสิ่งที่มีทั้งมวลและปริมาตร ทั้งที่จับต้องได้และไม่ได้ โดยมีคุณสมบัติแตกต่างกันขึ้นอยู่กับสถานะทางกายภาพและทางเคมี
สถานะของสสาร
คือ สถานะของสสารที่มีอนุภาคอยู่ติดกัน มีช่องว่างระหว่างอนุภาคน้อย อนุภาคของสสารจึงเคลื่อนไหวได้ยาก ดังนั้นสสารจึงมีรูปร่างคงที่เกิดการเปลี่ยนแปลงได้ยาก สสารที่มีสถานะเป็นของแข็ง เช่น หิน น้ำแข็ง
คือ สถานะของสสารที่มีอนุภาคอยู่ห่างกันมากกว่าของแข็ง จึงอยู่กันอย่างหลวม ๆ อนุภาคของสสารจึงเคลื่อนไหวได้ง่ายขึ้น ดังนั้นสสารจึงมีรูปร่างไม่แน่นอน เปลี่ยนแปลงไปตามภาชนะที่บรรจุ สสารที่มีสถานะเป็นของเหลว เช่น น้ำ ฝน เป็นต้น
คือ สถานะของสสารที่มีอนุภาคอยู่ห่างกัน จึงมีแรงยึดเหนี่ยวระหว่างกันน้อยมาก ทำให้อนุภาคเคลื่อนที่ได้อย่างอิสระ ดังนั้นสสารจึงมีรูปร่างไม่แน่นอน เมื่อสสารอยู่ในภาชนะใดอนุภาคของสสารจะฟุ้งกระจายเต็มภาชนะสสารที่มีสถานะเป็นก๊าซ เช่น อากาศ ก๊าซหุงต้ม เป็นต้น
คือ สถานะของสารที่มีอนุภาคแตกกระจาย จึงเกิดการกระจายไปมาของอนุภาค ทำให้อนุภาคเคลื่อนไหวแบบรวดเร็ว ดังนั้นสสารจึงมีรูปร่างที่ไม่แน่นอน สสารนี้จะสลายไปอย่างรวดเร็วในเวลาอันสั้น
การเปลี่ยนแปลงสถานะ
การเปลี่ยนแปลงของสารจากสถานะของแข็งเป็นของเหลว เรียกว่า การหลอมเหลว อุณหภูมิขณะนั้นจะคงที่เรียกว่า จุดหลอมเหลว
การเปลี่ยนสถานนะของสารจากของเหลวกลายเป็นไอ เรียกว่า การเดือด อุณหภูมิขณะนั้นจะคงที่เรียกว่า จุดเดือด
การเปลี่ยนแปลงสถานะในแต่ละรูปแบบ มีชื่อเรียกต่างกันตามลักษณะการเปลี่ยนแปลง ดังนี้
คือกระบวนการการเปลี่ยนแปลงสถานะของสสาร จากของเหลว กลายเป็นก๊าซ โดยมักเกิดเมื่อของเหลวนั้น ๆ ได้รับพลังงานหรือความร้อน เช่น น้ำ เปลี่ยนสถานะเป็น ไอน้ำ
คือกระบวนการการเปลี่ยนแปลงสถานะของสสาร จากของแข็ง กลายเป็นก๊าซ โดยไม่ผ่านสถานะการเป็นของเหลว เช่น น้ำแข็งแห้ง เปลี่ยนสถานะเป็น ก๊าซคาร์บอนไดออกไซด์
คือกระบวนการการเปลี่ยนแปลงสถานะของสสาร จากก๊าซ กลายเป็นของเหลว โดยมักเกิดเมื่อก๊าซนั้น ๆ สูญเสียความร้อนหรือพลังงาน เช่น ไอน้ำ เปลี่ยนแปลงสถานะเป็น น้ำ
คือกระบวนการการเปลี่ยนแปลงสถานะของสสาร จากของเหลว กลายเป็นของแข็ง โดยมักเกิดเมื่อของเหลวนั้น ๆ สูญเสียความร้อนหรือพลังงาน เช่น น้ำ เปลี่ยนแปลงสถานะเป็น น้ำแข็ง โดยของแข็งนั้น สามารถเปลี่ยนสถานะกลับเป็นของเหลวได้ โดยการได้รับพลังงานหรือความร้อน
คือกระบวนการการเปลี่ยนแปลงสถานะของสสาร จากของเหลว กลายเป็นของแข็ง โดยมักเกิดเมื่อของเหลวนั้นๆ สูญเสียความร้อนหรือพลังงาน เช่น น้ำ เปลี่ยนแปลงสถานะเป็น น้ำแข็ง แต่โดยทั่วไปแล้ว ตกผลึกนั้นนิยมใช้ กับการเปลี่ยนแปลงรูปร่างทางทางเคมี เสียมากกว่า เพราะโดยทั่วไปใช้กับสารประกอบหรือวัตถุ ที่ไม่สามารถหลอมเหลว หรือ ละลาย กลับเป็นของเหลวได้อีก
คือกระบวนการการเปลี่ยนแปลงสถานะของสสาร จากของแข็ง กลายเป็นของเหลว โดยมักเกิดเมื่อของแข็งนั้น ๆ ได้รับความร้อนหรือพลังงาน เช่น น้ำแข็ง เปลี่ยนแปลงสถานะเป็น น้ำ
คำจำกัดความ
ถึงแม้ว่าสถานะเป็นที่ใช้กันอย่างกว้างขวางในวิทยาศาสตร์กายภาพ แต่มันก็ไม่ง่ายที่จะให้คำจำกัดความที่ถูกต้องเที่ยงตรง ก่อนที่เราจะให้คำจำกัดความโดยทั่วไป เราลองมาดูตัวอย่างเกี่ยวกับสถานะกันก่อนสักสองตัวอย่าง ตัวอย่าง: สถานะของแข็ง ของเหลว และแก๊ส น้ำ (H2O) ประกอบด้วยโมเลกุลซึ่งประกอบด้วยไฮโดรเจนสองอะตอมเกาะติดกับออกซิเจนตรงกลางหนึ่งอะตอม ที่อุณหภูมิห้อง โมเลกุลของน้ำจะอยู่ใกล้กันและมีแรงดึงดูดต่อกันอย่างอ่อน ๆ โดยไม่เกาะติดกัน ทำให้แต่ละโมเลกุลเคลื่อนไหวสัมพัทธ์กันได้เหมือนเม็ดทรายในนาฬิกาทราย พฤติกรรมของโมเลกุลน้ำที่มองไม่เห็นนี้ปรากฏออกมาให้เราเห็นเป็นคุณสมบัติทางฟิสิกส์ของน้ำในสถานะของเหลวซึ่งเราคุ้นเคยกันดี เนื่องจากโมเลกุลของน้ำไม่รวมกันอยู่เป็นโครงสร้างที่แข็งตึง รูปร่างของน้ำจึงไม่ตายตัว และปรับสภาพเลื่อนไหลไปตามภาชนะที่บรรจุ และเนื่องจากโมเลกุลของน้ำอยู่ใกล้กันมากอยู่แล้ว น้ำจึงมีความต้านทานต่อการบีบอัด สังเกตได้จากการบีบลูกโป่งที่บรรจุน้ำซึ่งทำไม่ได้ง่ายเหมือนกับการบีบลูกโป่งที่บรรจุอากาศ
สสารตามลักษณะเนื้อสาร
สสารตามลักษณะเนื้อสาร สามารถจำแนกได้สองประเภทใหญ่ ๆ คือ
มักซิมิเลียโน เมซา
มักซิมิเลียโน เอดัวร์โด เมซา (Maximiliano Eduardo Meza; เกิดเมื่อวันที่ 15 ธันวาคม ค.ศ. 1992) เป็นนักฟุตบอลอาชีพชาวอาร์เจนตินา เล่นในตำแหน่งกองกลางให้กับสโมสรอินเดเปนดิเอนเตในปริเมราดิบิซิออน
สสาร
สสารตามลักษณะเนื้อสาร
2. สารเอกพันธ์ (Homogeneous) เป็นสสารที่มีวัฏภาคเดียว มีสมบัติเหมือนกันตลอดในวัฎภาคนั้น เช่น น้ำตาล เกลือ น้ำทะเล ควอทซ์ กระจก อากาศ เป็นต้น สารเอกพันธ์แบ่งได้ 2 ชนิด คือ
มักซิมิเลียโน เมซา
สโมสร
เมซาเริ่มต้นอาชีพนักฟุตบอลในระดับเยาวชนกับทีมฆิมนาเซีย ลา ปลาตา เขาถูกโปรโมตขึ้นทีมหลักของทีมในปี 2012 และต่อมาได้ลงเล่นในระดับอาชีพครั้งแรกในวันที่ 10 ธันวาคม ในนัดที่พบกับทีมเดปอร์ติโว เมร์โลในปริเมราเบดิบิซิออน เขาเลงเล่นไป 14 นัดในฤดูกาล 2012-13 ที่ฆิมนาเซียเป็นแชมป์ ในฤดูกาลต่อมา เมซากลายเป็นผู้เล่นตัวหลักของทีม เขาได้ลงเล่น 36 นัดและทำประตูได้ 5 ประตู เป็น 5 ประตูแรกในอาชีพนักฟุตบอลของเขาด้วยและถ้านับรวมบอลถ้วยเมซาลงในปีนั้นเมซาลงเล่น 43 นัด และทำประตูได้ 7 ประตู
สสาร
สสารตามลักษณะเนื้อสาร
2.1 สารละลาย (Solution) เป็นสารเอกพันธ์ที่ประกอบด้วยสารมากกว่าหนึ่งชนิดขึ้นไป ได้แก่ ตัวทำละลาย (Solvent) และ ตัวถูกละลาย (Solute) สารละลายอาจพบอยู่ทั้งสามสถานะ ตัวทำละลายจะเป็นสารที่มีปริมาณมากกว่าตัวถูกละลาย  เช่นน้ำเชื่อม เป็นของเหลวประกอบด้วย น้ำตาลที่ถูกละลายในน้ำ อากาศจัดเป็นสารละลายของก๊าซชนิดต่าง ๆ ผสมกันอยู่ ทองเหลืองเป็นโลหะผสมในรูปของสารละลายที่เปนของแข็งของทองแดงกับสังกะสี
2.2 สารบริสุทธิ์ (Pure substances) เป็นสารเอกพันธ์ที่มีองค์ประกอบแน่นอน แบ่งออกได้ สองประเภท คือ ธาตุ (Elements) และสารประกอบ (Compounds)
มักซิมิเลียโน เมซา
สโมสร
วันที่ 18 กันยายน 2016 หนึ่งสัปดาห์หลังจากเขาลงเล่นให้ฆิมนาเซียครบ 100 นัด เขาได้ย้ายจากฆิมนาเซียไปเล่นกับทีมอินเดเปนดิเอนเตทีมในลีกปริเมราดิบิซิออน นัดแรกของเขากับอินเดเปนดิเอนเตเกิดขึ้นวันที่ 22 กันยายนในโกปาลีเบร์ตาโดเรส 2016 รอบ 16 ทีมสุดท้ายที่พบกับทีมชาเปโกเอนเซจากบราซิล ในระหว่างฤดูกาล 2017-18 เมซาได้ลงเล่น 9 นัด และทำประตูได้ 3 ประตูในโกปาลีเบร์ตาโดเรส 2017 ให้กับอินเดเปนดิเอนเตที่จบทัวนาเมนต์ด้วยการเป็นแชมป์โกปาลีเบร์ตาโดเรส 2017
ทีมชาติ
เดือนมีนาคม 2018 เมซาถูกเรียกติดทีมชาติอาร์เจนตินาชุดกระชับมิตรกับทีมชาติอิตาลีและทีมชาติสเปน ต่อมาในเดือนนั้น เขาได้ลงเล่นนัดแรกในวันที่ 26 มีนาคมในนัดที่อาร์เจนตินาพบกับสเปนที่สนามวันดาเมนโตรโปลิตาโน ได้ลงเล่นเต็ม 90 นาที และนัดนั้นอาร์เจนตินาแพ้ 6-1 วันที่ 21 พฤษภาคม เมซาถูกเรียกติดทีมชาติชุดฟุตบอลโลก 2018 และได้เป็นผู้เล่น 23 คนสุดท้ายในวันที่ 14 พฤษภาคม เขาได้ลงเล่นฟุตบอลโลกนัดแรกในนัดที่อาร์เจนตินาพบกับทีมชาติไอซ์แลนด์ในวันที่ 16 มิถุนายน
ข้อมูลล่าสุด ณ วันที่ 30 มิถุนายน 2018
พิโนฟิตา
พิโนฟิตา  (Pinophyta) เป็นกลุ่มพืชตระกูลสน ตัวอย่างเช่น cedars, Douglas firs, cypresses, firs, junipers, kauri, larches, เกี๊ยะ, hemlocks, redwoods, spruces และyews  ในปี ค.ศ.1998 กลุ่มสนมี 8 กลุ่ม 68 จำพวก และ 629 สายพันธุ์
การตั้งชื่อ
Conifer เป็นภาษาละติน เป็นคำประสมระหว่าง conus (โคน)และ ferre (ให้มี),หมายความว่า"สิ่งที่แผ่โคน".
อ้างอิง
Seed sex ratio in dioecious plants depends on relative dispersal of pollen and seeds: an example using a chessboard simulation model - T. DE JONG 2002
นกโคเอล
นกโคเอล (Koel) เป็นสกุลของนกในวงศ์นกคุกคู (Cuculidae) มีชื่อสกุลว่า Eudynamys โดยมาจากรากศัพท์ภาษากรีก คือ eu แปลว่า "ดี" สนธิกับคำว่า dyname ในเทพปกรณัม Dunamene แปลว่า "ผู้มีกำลังมาก" โดยรวมแล้วมีความหมายว่า "นกที่มีอำนาจหรือกำลังมาก" ขณะที่ชื่อสามัญ "โคเอล" (koel) มาจากรากศัพท์ภาษาสันสกฤตคำว่า "โกกิล" และคำที่ใช้ในภาษาอินเดียอื่น ๆ คล้ายคลึงกัน
การจำแนก
พบกระจายพันธุ์ในทวีปเอเชีย, ออสเตรเลีย และภูมิภาคแปซิฟิก
โดยในข้อมูลบางแหล่งจัดให้มีเพียงชนิดเดียว คือ นกกาเหว่า ส่วนชนิดอื่นเป็นเพียงชนิดย่อยทั้งหมด
ถนนสิรินธร
ถนนสิรินธร ซึ่งบางส่วนมีฐานะเป็น ทางหลวงแผ่นดินหมายเลข 341 สายบางพลัด–บางบำหรุ เป็นเส้นทางการคมนาคมในท้องที่เขตบางพลัด กรุงเทพมหานคร ลักษณะเป็นถนนขนาด 6 ช่องทางจราจร กว้าง 40 เมตร มีระยะทางประมาณ 3 กิโลเมตร เริ่มจากถนนจรัญสนิทวงศ์ตัดกับถนนราชวิถีที่ทางแยกบางพลัด ไปทางทิศตะวันตกเฉียงเหนือ ข้ามคลองบางบำหรุ เมื่อผ่านซอยสิรินธร 2 (สมชายพัฒนา) จึงโค้งไปทางทิศตะวันตกเฉียงใต้ จากนั้นตัดผ่านถนนรุ่งประชา ก่อนจะไปบรรจบกับถนนบรมราชชนนีที่ทางแยกต่างระดับสิรินธร โดยตลอดสายยังถือเป็นเส้นแบ่งเขตการปกครองระหว่างแขวงบางพลัดกับแขวงบางบำหรุอีกด้วย
ถนนสิรินธรตัดขึ้นตามพระราชบัญญัติเวนคืนอสังหาริมทรัพย์เพื่อสร้างทางหลวงแผ่นดินสายแยกถนนจรัญสนิทวงศ์ (แยกสะพานกรุงธนฯ)–บรรจบทางหลวงพิเศษสายบางกอกน้อย-นครชัยศรี ในท้องที่เขตบางกอกน้อย กรุงเทพมหานคร พ.ศ. 2524 จากนั้นจึงเริ่มก่อสร้างจนกระทั่งแล้วเสร็จเมื่อเดือนพฤษภาคม พ.ศ. 2527 กรมทางหลวงได้กำหนดเป็นทางหลวงแผ่นดินหมายเลข 341 แต่ปัจจุบันระยะทางส่วนใหญ่ของถนนสายนี้อยู่ในความดูแลของสำนักการโยธา กรุงเทพมหานคร ส่วนระยะทางที่เหลืออีก 352 เมตร อยู่ในความดูแลของหมวดทางหลวงตลิ่งชัน แขวงทางหลวงธนบุรี (หน่วยงานของกรมทางหลวง)
ต่อมาเมื่อปี พ.ศ. 2534 กระทรวงมหาดไทยได้กราบบังคมทูลขอพระราชทานชื่อทางหลวงสายนี้เพื่อเป็นการเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสฉลองพระชนมายุ 3 รอบ โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ใช้ชื่อทางหลวงแผ่นดินหมายเลข 341 ว่า ถนนสิรินธร ในวาระเดียวกับที่พระราชทานชื่อทางหลวงแผ่นดินหมายเลข 338 ว่า "ถนนบรมราชชนนี"